
 16.12.2020
 BG
 Официален вестник на Европейския съюз
 L 425/87
 РЕГЛАМЕНТ ЗА ИЗПЪЛНЕНИЕ (ЕС) 2020/2103 НА КОМИСИЯТА
 от 15 декември 2020 година
 за изменение на Регламент (ЕО) No 1295/2008 относно вноса на хмел от трети страни
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 190, параграф 4 от него,
 като има предвид, че:
 (1)
 Приложение I към Регламент (ЕО) No 1295/2008 на Комисията (2) съдържа списък с агенциите в трети държави, които имат право да издават удостоверенията, придружаващи продукти от хмел, внасяни от тези държави. Посочените удостоверения се признават за равностойни на сертификатите, посочени в член 77 от Регламент (ЕС) No 1308/2013.
 (2)
 Съответните организации в тези трети страни са задължени да актуализират информацията, съдържаща се в приложение I към Регламент (ЕО) No 1295/2008, и да поддържат тясно сътрудничество с Комисията, като съобщават съответната информация на нейните служби.
 (3)
 Вследствие оттеглянето на Обединеното кралство от Съюза на 1 февруари 2020 г. и като се има предвид че преходният период, предвиден в Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), приключва на 31 декември 2020 г., Обединеното кралство изпрати на Комисията искане за включване на неговите органи в списъка на компетентните органи на трета държава за целите на пазарните стандарти в определени сектори. По-специално Обединеното кралство се ангажира да спазва изискванията, определени за търговията с хмел и продукти от хмел след края на преходния период, и упълномощи агенция да издава удостоверения за еквивалентност в съответствие с член 190, параграф 2 от Регламент (ЕС) No 1308/2013 и член 3 от Регламент (ЕО) No 1295/2008.
 (4)
 В резултат на това удостоверенията, издавани от упълномощената от Обединеното кралство агенция, следва да бъдат признати за еквивалентни по отношение на хмела и тази агенция следва да бъде включена в приложение I към Регламент (ЕО) No 1295/2008, без да се засяга прилагането на правото на Съюза спрямо и в Обединеното кралство по отношение на Северна Ирландия в съответствие с член 5, параграф 4 от Протокола относно Ирландия/Северна Ирландия към Споразумението за оттегляне, във връзка с приложение 2 към същия протокол.
 (5)
 Тъй като Регламент (ЕО) No 1295/2008 се прилага във и спрямо Обединеното кралство по отношение на Северна Ирландия, удостоверенията, издадени от органите на Обединеното кралство, трябва да се разбират като отнасящи се само до Великобритания.
 (6)
 Освен това Австралия изпрати на Комисията искане за промяна на наименованието и адреса на компетентната агенция, упълномощена да издава удостоверения за еквивалентност. За повече яснота е целесъобразно приложение I към Регламент (ЕО) No 1295/2008 да бъде изцяло заменено.
 (7)
 Поради това Регламент (ЕО) No 1295/2008 следва да бъде съответно изменен.
 (8)
 С цел да се гарантира правна сигурност и плавен преход